Na temelju članka 58. Zakona o zdravstvenoj zaštiti („Narodne novine“ br.100/18 i 125/19 i 147/20), članka 34. Zakona o dentalnoj medicini („Narodne novine“ br. 121/03, 117/08 i 120/09 i 46/21) te članka 9. točke 8. i 9. Statuta Hrvatske komore dentalne medicine („Narodne novine“ br. 18/18 i 65/19), Skupština Hrvatske komore dentalne medicine na 32. redovnoj sjednici koja je održana 17. prosinca 2021. godine donosi

**Popis**

**usluga dentalne medicine i dentalne tehnike koje se najčešće pružaju u ordinacijama dentalne medicine i dentalnim laboratorijima na koje se primjenjuju najniže cijene**

## I. UVODNE ODREDBE

#### 1. ZAKONSKA OBVEZA PROPISIVANJA NAJNIŽIH CIJENA

Na temelju zakonske obveze propisane člankom 58. Zakona o zdravstvenoj zaštiti, Komora je obvezna propisati **najnižu cijenu dentalnih usluga i usluga dentalne tehnike koje pružaju doktori dentalne medicine i dentalni tehničari u ordinaciji odnosno laboratoriju izvan mreže javne zdravstvene službe te ostalih osiguravajućih društava.**

#### 2. SVRHA PROPISIVANJA NAJNIŽIH CIJENA USLUGA

2.1. **Zaštita prava pacijenata**

**-** odredbama Zakona o zaštiti potrošača („Narodne novine“ br. 41/14, 110/15 i 14/19), zabranjena je nepoštena poslovna praksa,

-  potrebno je osigurati zaštitu pacijenata i pružati im jasne, točne i potpune informacije, bez bilo kakvog obmanjivanja ili zavaravanja,

- pacijentu se ne smije naštetiti primjenom lošeg dentalnog materijala ili opreme,

- svaki pacijent ima pravo na kvalitetnu dentalnu uslugu.

2.2. **Zaštita članova Komore**

- djelatnost dentalne medicine i dentalne tehnike je regulirana profesija i kao takva podliježe propisanim normama, standardima i pravilima,

- propisivanjem najnižih cijena prati se i nadzire rad članova Komore,

- potiče se trajna edukacija članova Komore i praćenje znanstvenih spoznaja o dentalnim materijalima i opremi.

2.3. **Zaštita dentalne struke**

- najniža cijena usluge treba biti jasno procjenljiva sukladno tržišnim cijenama,

- sukladno korištenju odgovarajućeg dentalnog materijala potrebno je osigurati kvalitetnu dentalnu skrb.

#### 3. NAPOMENE

3.1. **Najčešće dentalne usluge**

Skupština Komore je na 14. sjednici održanoj 11. prosinca 2020. godine, u svrhu jednostavnosti primjene i provođenja stručnog nadzora, donijela Odluku **da se najniže cijene dentalnih usluga primjenjuju samo na određene usluge koje predstavljaju većinu dentalnih zahvata u dentalnim ordinacijama i laboratorijima. Na ostale dentalne usluge koje nisu obuhvaćene ovim Popisom, neće se primjenjivati obveza primjene najnižih cijena, te će svaki član Komore moći samostalno utvrditi cijenu usluge sukladno tržišnim cijenama.**

Nakon javne rasprave i prihvaćanja opsega dentalnih usluga, Skupština će za iste utvrditi najniže cijene te ponovno provesti raspravu.

3.2. **Na što se odnosi cijena**

- propisana najniža cijena obuhvaća cijenu materijala (najveći udio), cijenu rada i svih kontrolnih pregleda

- cijena usluge odnosi se na sve dentalne usluge bez obzira na njihove daljnje modifikacije (npr. kompozitni ispun podrazumijeva jednoslojni, višeslojni, funkcionalni ispun itd.)

- cijena obuhvaća sve kliničke postupke koji prethode ili su vezani za određenu dentalnu uslugu (npr. cijena implantata obuhvaća: pripremu, implantat, ugradnju implantata, itd.)

3.3. **Vrijednost boda utvrđuje Skupština Komore**

3.4. **Nomenklatura dentalnih usluga**

Nomenklatura dentalnih usluga i nadalje ostaje na snazi kao algoritam dentalnih usluga s pripadajućim potrebnim vremenom izvršenja svake pojedine usluge

3.5. **Na što se ne odnosi ovaj Popis**

Ovaj Popis ne odnosi se na dentalne usluge iz obveznog zdravstvenog osiguranja i ostalih društava za dopunsko i privatno osiguranje.

## **POPIS USLUGA DENTALNE MEDICINE NA KOJE SE PRIMJENJUJU NAJNIŽE CIJENE**

|  |  |
| --- | --- |
| RESTORATIVNA STOMATOLOGIJA | |
| |  |  |  |  |  |  | | --- | --- | --- | --- | --- | --- | | Red.br. | USLUGA |  | BODOVI |  | CIJENA | | 1. | Kompozitni ispun |  | 53 |  | 28,80 € | | 2. | Pečatni ispun |  | 49,5 |  | 26,94 € | |  |
|  | |
| |  |  |  |  | | --- | --- | --- | --- | | ENDODONCIJA | | | | | Red.br. | USLUGA |  | BODOVI |  | CIJENA | | 3. | Endodonsko liječenje zuba (završeno liječenje, po korijenskom kanalu ručnom tehnikom) |  | 73 |  | 39,82 € | | 4. | Endodonsko liječenje zuba (završeno liječenje, po korijenskom kanalu strojnom tehnikom) |  | 98 |  | 53,09 € | | 5. | Revizija endodontskog liječenja (završeno liječenje po korijenskom kanalu ručnom tehnikom) |  | 85 |  | 46,45 € | | 6. | Revizija endodontskog liječenja (završeno liječenje po korijenskom kanalu strojnom tehnikom) |  | 110 |  | 59,73 € | | 7. | Uklanjanje stranog tijela iz kanala |  | 61 |  | 33,18 € | | 8. | Endodontsko liječenje perforacije stijenke korijenskog kanala |  | 146 |  | 79,63 € | | 9. | Kirurško liječenje perforacije stijenke korijenskog kanala |  | 195 |  | 106,18 € | | 10. | Incizija i drenaža apscesa intraoralnim pristupom |  | 73 |  | 39,82 € | | |

### STOMATOLOŠKA PROTETIKA

|  |  |  |  |  |  |
| --- | --- | --- | --- | --- | --- |
| Red.br. | USLUGA |  | BODOVI |  | CIJENA |
| 11. | Djelomična proteza sa metalnom osnovom |  | 863 |  | 469,71 € |
| 12. | Totalna proteza |  | 732 |  | 398,17 € |
| 13. | Djelomična akrilatna proteza |  | 707 |  | 384,90 € |
| 14. | Keramički overlay |  | 293 |  | 159,27 € |
| 15. | Keramički inlay |  | 268 |  | 146,00 € |
| 16. | Ljuskica |  | 488 |  | 265,45 € |
| 17. | Metal – keramička krunica ili međučlan |  | 268 |  | 146,00 € |
| 18. | Potpuno keramička krunica |  | 439 |  | 238,90 € |
| 19. | Cirkon keramička kruna |  | 488 |  | 265,45 € |
| 20. | Potpuni cirkon (molonit) |  | 439 |  | 238,90 € |

### ORALNA KIRURGIJA

|  |  |  |  |  |  |
| --- | --- | --- | --- | --- | --- |
| Red.br. | USLUGA |  | BODOVI |  | CIJENA |
| 21. | Vađenje zuba |  | 73 |  | 39,82 € |
| 22. | Alveotomija |  | 183 |  | 99,54 € |
| 23. | Apikotomija ( bez retrogradnog punjenja) |  | 183 |  | 99,54 € |

### DENTALNA IMPLANTOLOGIJA

|  |  |  |  |  |  |
| --- | --- | --- | --- | --- | --- |
| Red.br. | USLUGA |  | BODOVI |  | CIJENA |
| 24. | Ugradnja dentalnog implantata (uključen dentalni implantat) bez protetskog dijela |  | 854 |  | 464,53 € |
| 25. | Implantološka nadogradnja |  | 244 |  | 132,72 € |

### ORTODONCIJA

|  |  |  |  |  |  |
| --- | --- | --- | --- | --- | --- |
| Red.br. | USLUGA |  | BODOVI |  | CIJENA |
| 26. | Fiksna ortodontska terapija u jednoj čeljusti (metalne bravice) |  | 1220 |  | 663,61 € |
| 27. | Fiksna ortodontska terapija u jednoj čeljusti (estetske bravice) |  | 1585 |  | 862,70 € |
| 28. | Ortodontska terapija mobilnom monomaksilarnom  napravom u jednoj čeljusti |  | 610 |  | 331,81 € |
| 29. | Ortodontska terapija mobilnom bimaksilarnom napravom |  | 854 |  | 464,53 € |
| 30. | RPE terapija |  | 854 |  | 464,53 € |

### ORALNA MEDICINA

|  |  |  |  |  |  |
| --- | --- | --- | --- | --- | --- |
| Red.br. | USLUGA |  | BODOVI |  | CIJENA |
| 31. | Skrining pregled oralne sluznice za rano otkrivanje oralnog karcinoma |  | 61 |  | 33,18 € |
| 32. | Priprema magistralnih lijekova i topikalna primjena – liječenje bolesti usta |  | 37 |  | 19,91 € |

## **POPIS USLUGA DENTALNE TEHNIKE NA KOJE SE PRIMJENJUJU NAJNIŽE CIJENE**

### FIKSNA PROTETIKA

|  |  |  |  |  |
| --- | --- | --- | --- | --- |
| Red.br. | USLUGA | BODOVI |  | CIJENA |
| 1. | Keramička krunica CoCr  (i na implantatu) | 110 |  | 59,73 € |
| 2. | Keramička cirkon krunica + slojevana keramika | 159 |  | 86,27 € |
| 3. | Potpuna cirkonska krunica (monolit ) | 122 |  | 66,36 € |
| 4. | Bezmetalna keramička krunica (Press) | 159 |  | 86,27 € |
| 5. | Kompozitna krunica | 98 |  | 53,09 € |
| 6. | Privremena krunica (frezana) | 27 |  | 14,60 € |

### LJUSKICE

|  |  |  |  |  |  |
| --- | --- | --- | --- | --- | --- |
| Red.br. | USLUGA |  | BODOVI |  | CIJENA |
| 7. | Ljuskica |  | 128 |  | 69,68 € |

### MOBILNA PROTETIKA

|  |  |  |  |  |  |  |
| --- | --- | --- | --- | --- | --- | --- |
| Red.br. | USLUGA |  | BODOVI |  | CIJENA | |
| 8. | Totalna proteza |  | 293 |  | 159,27 € | |
| 9. | Wironit ploča |  | 244 |  | 132,72 € | |
| 10. | Wironit ploča sa zubima |  | 415 |  | 225,63 € | |
| 11. | Djelomična proteza |  | 244 |  | 132,72 € |
| 12. | Podlaganje proteze (indirektno) |  | 85 |  | 46,45 € |
| 13. | Reparatura proteze (lom) |  | 49 |  | 26,54 € |

### IMPLATOPROTETIKA

|  |  |  |  |  |  |
| --- | --- | --- | --- | --- | --- |
| Red.br. | USLUGA |  | BODOVI |  | CIJENA |
| 14. | All on 4 – 6 Cirkonska konstrukcija na vijak  (po implantatu) |  | 341 |  | 185,81 € |
| 15. | All on 4 – 6 CoCr konstrukcija na vijak (po implantat) |  | 244 |  | 132,72 € |
| 16. | Keramički most na vijak CoCr baza (po implantatu) |  | 244 |  | 132,72 € |
| 17. | Keramički most na vijak CoCr baza (međučlan) |  | 122 |  | 66,36 € |
| 18. | Keramički most na vijak Cirkonska baza (po implantatu) |  | 341 |  | 185,81 € |
| 19. | Keramički most na vijak cirkonska baza (međučlan) |  | 159 |  | 86,27 € |

### OSTALI DJELOVI TEHNIKE

|  |  |  |  |  |  |
| --- | --- | --- | --- | --- | --- |
| Red.br. | USLUGA |  | BODOVI |  | CIJENA |
| 20. | Metalna nadogradnja |  | 49 |  | 26,54 € |
| 21. | Zglobna veza |  | 122 |  | 66,36 € |

### ORTODONCIJA

|  |  |  |  |  |  |
| --- | --- | --- | --- | --- | --- |
| Red.br. | USLUGA |  | BODOVI |  | CIJENA |
| 22. | Ortodontski uređaj s 4 elementa u zagrizu |  | 146 |  | 79,63 € |
| 23. | Ortodontski uređaj s 5 elementa u zagrizu |  | 171 |  | 92,91 € |
| 24. | Ortodontski uređaj bez konstruk. zagriza |  | 122 |  | 66,36 € |
| 25. | Reparatura ortodontskog aparata |  | 49 |  | 26,54 € |
| 26. | Hyrax |  | 122 |  | 66,36 € |
| 27. | Palatinalni i lingualni luk |  | 73 |  | 39,82 € |
| 28. | Retainer |  | 73 |  | 39,82 € |

#### 4. STUPANJE NA SNAGU I PRIMJENA

Ovaj Popis stupa na snagu prihvaćanjem na sjednici Skupštine Komore.

PREDSJEDNIK KOMORE

Mr. sc. **Hrvoje Pezo**, dr. med. dent.